Esti articulu va na llínea del asoleyáu por Xicu Ariza. Toi completamente d'alcuerdu en que nos conceyos ye onde hai d'entamar a trabayar y d'estos ye onde van salir les nueves idegues coles que'l nacionalismu asturianu (y d'izquierdes, como bien diz Carlos X.Blanco) va facer nuevos miembres colos qu'algamar daque nun futuru.  D'equí a dos años, la prioridá tien de ser algamar conceyales nacionaliegos, lo del diputáu tan solu  sedrá posible con una "coalición electoral" anque veo complicáu que se puea llegar a facer. Hai entá muncho "referente" sueltu polos partios políticos, ya baxaran de la burra, a golpe de resultaos electorales.  Lo de la renovación de los de cuarentaypicu, creo qu'hai xente que puede aportar esperiencia y eso tien d'aprovechase.  Creo que más que camudar persones por otres más mozes, ye necesariu "quitar" a "llideres" roceanos por asuntos, los más d'ellos personales vivios nestos últimos 20 años,  que nun aiden para nada al esposigue del nacionalismu asturianu (y d'izquierdes)